Axonn

▾1.

> "*I mere end 100 århundreder har jeg set ondskaben i øjnene igen og igen. Den gør mig syg.*"
> — Axonn, *Axonns hævn*
>
>

**Axonn** er et stærkt, pansret medlem Mata Nui-Ordenen.

## Biografi

### Tidligt liv

Tidlige krøniker afslører Axonn som værende medlem af Artakhas Hånd. Da Hånden blev opløst, blev Axonn berøvet meningen med sit liv. Han tyede til erobring og blev en af de mest magtfulde og frygtede skabninger i universet. Hele byer faldt for hans økse, og han erobrede til sidst en række af de sydlige øer. Hydraxon, et andet medlem af Artakhas Hånd, henvendte sig senere til ham og tilbød ham et medlemskab i den nyoprettede Mata Nui-Orden.

Med en ny grund til at leve opgav Axonn sine drømme om at erobre og blev et betroet medlem af Ordenen. Endelig, efter en række eventyr som Ordensmedlem, blev Axonn udstationeret sammen med sin bedste ven, lærde-krigeren (scholar-warrior) Brutaka, nær landsbyen Voya Nui. Deres opgaver var at beskytte landsbyens de matoranske beboere og at bevogte Livets Maske.

### Voya Nui

Axonn og Brutaka overlevede begge Den Store Katastrofe, som sendte landmassen indeholdende Voya Nui op som en raket i overfladeverdenen. Desværre for Axonn udløste begivenhederne under Den Store Katastrofe en samvittighedskrise i Brutaka, som begyndte at tro, at Mata Nui havde forrådt sit folk. Mens Axonn klamrede sig solidt til den korrekte tro på, at Mata Nui var blevet kastet i dvale, men måske en dag ville vågne igen for at genoprette orden i universet, begyndte Brutaka at miste modet.

I løbet af årtusindet med fred på den nyskabte ø Voya Nui fortsatte Axonn med at beskytte Matoranerne, mens han holdt sin eksistens hemmelig. Under en orkan reddede Axonn Ko-Matoraneren ved navn Kazi fra at falde og efterlod ham ved det sted, hvor de andre Matoranere fandt ham.

1.000 år efter Den Store Katastrofe ankom de seks Pirakaerne til Voya Nui for at finde Livets Maske. Axonn sporede deres bevægelser i hemmelighed og afslørede til sidst sig selv for en Matoraner ved navn Balta efter at have reddet hans liv. Han stødte også på Gali, som blev gal efter hendes møde med Voya Nuis modstandsgruppe, og helbredte hendes sind med sine kræfter, og frigav hende til at fortsætte med hendes pligt. Han fortsatte med at overvære begivenheder, indtil hans allierede og ven, Brutaka, forrådte ham og Ordenen ved at uskadeliggøre Toa Nuvaerne og deres matoranske allierede.

Vred over forræderiet begyndte Axonn at chikanere Pirakaerne. Da han stødte på Thok og Reidak, angreb Axonn dem og gik i med dem begge. Mene han forberedte sig på et sidste slag, slog Brutaka ham imidlertid ud med et blast af energi fra sit sværd, hvilket gjorde det muligt for Pirakaerne at flygte. Axonn kom til sidst tilbage til sit gemmested og stødte på to Toa Inikaer og Matoranere, som han bad om at stoppe Brutaka for enhver pris. Axonn forblev i sit skjulested og plejede sine sår, indtil han var stærk nok til kamp.

Efter at være kommet sig, rejste Axonn til Piraka-fæstningen, hvor han oplevede Brutakas nederlag ved at få sin energi absorberet af Hakann og Thok. Axonn meldte sig frivilligt til at gå efter dem, men blev stoppet af Jaller, som insisterede på, at det var hans holds pligt. Axonn gik med til det og skabte en speciel zamor-kugle og fyldte den med noget af sin egen kraft, hans evne til at skabe stasefelter. Han forblev i fæstningen, mens Jaller ledte sit hold i forsøget på at besejre Pirakaerne. Inikaerne genvandt til sidst Brutakas kræfter, som vendte tilbage til ham. Efter at have undladt at overbevise sin tidligere allierede om at tro på sagen, gik Axonn i kamp mod sin ven i kamp.

I løbet af kampen begyndte Axonn at se nytteløsheden i hans forsøg på at tale Brutaka til fornuft. Til sidst blev Axonn sendt ind i et raseri, fordømte Brutakas handlinger og angreb ham med al sin kraft. Axonn bemærkede, at Brutakas øjne vendte sig mod antidermiskarret, og Axonn ødelagde karret med sin økse, spredte essensen for vinden og ødelagde hans tidligere kammerats sidste håb om at besejre ham. Axonn besejrede til sidst Brutaka med sine kræfter og tilkaldte Botar til at få ham bragt væk. Da det andet Ordensmedlem ankom for at forvise Brutaka til Afgrunden, lovede Axonn dog, at han ville redde sin ven.

Efter kampen mødte Axonn og Botar den matoranske modstandsbevægelse og de nyligt befriede Toa Nuvaer. De informerede Nuvaerne om, at hvis Inikaerne lykkedes med deres mission om at redde Mata Nuis liv, ville det være tid for Nuvaerne at vække Den Store Ånd. Axonn bad Nuvaerne om at vende tilbage til Metru Nui, hente en skriftrulle fra Det Store Tempel og udføre hver af opgaverne, der er angivet på rullen for at forberede universet til Den Store Ånds genopvågning.

Da Toa Inikaerne dukkede op igen, og det blev tydeligt, at begge hold af Toaer måtte forlade øen på separate missioner, meldte Axonn sig frivilligt til at våge over Matoranerne fra Voya Nui og beskytte dem mod den stadig tilstedeværende trussel fra Pirakaerne. Han åbnede også en indgang til Snøren, som forbandt Voya Nui til den tabte undervandslandsby Mahri Nui, hvilket tillod Toa Inikaerne at fortsætte deres søgen.

Mens Pirakaerne besluttede at holde sig skjult og afvente en mulighed for at slå til, blev livet på Voya Nui atter fredeligt. En af Axonns sværere opgaver på dette tidspunkt var at overbevise Matoranerne fra Voya Nui om at blive på øen i stedet for at forsøge at søge efter Mahri Nui. Da en Tahtorak, der tilsyneladende dukkede op ud af ingenting, begyndte at true øen, tilkaldte Axonn Botar for at telepore den væk.

Efter at Toa Mahrierne førte Matoranerne i Mahri Nui ind i tunnelerne i Snøren, besejrede Axonn de muterede Pirakaer med en energy blast og førte Toa Mahrierne til Toa-terrænkryberen, en kæmpe Rahi, som Axonn havde modificeret til at tjene som transportkøretøj. Han førte derefter Matoranerne fra Voya Nui ned i Nui-Hulerne. Da Snøren blev afskåret, blev de sikkert bragt tilbage til det sydlige kontinent.

### Skæbnekrigen

Axonn opdagede senere Krakua og Botars afløser, da de ankom via teleportering på Voya Nui. Han angreb dem, indtil Krakua fortalte ham, at de var blevet sendt af Ordenen for at hente ham, som bekræftet af hans Kanohi Rode. Botars afløser teleporterede derefter Axonn til Daxia, hvor han blev genforenet med Brutaka, som informerede ham om den kommende krig.

Axonn og Brutaka rejste til Zakaz i håb om at danne en alliance med Skakdierne. De kæmpede mod krigsherren Nektanns hær, og Brutaka slæbte til sidst Axonn ud fra deres skjulested i falsk overgivelse. Da de blev taget til fange af Skakdierne, krævede Axonn, at de få en audiens hos Nektann. Der løj han for Skakdierne om, at de andre krigsherrer allerede havde accepteret deres alliance, og overdrev de rigdomme, han ville opnå ved at gøre det. Nektann gik med til alliancen, og Axonn og Brutaka forlod hans hule for at overbevise de andre Skakdi-krigsherrer om at følge trop.

Efter at have ledt Skakdierne til at angribe en hær af Rahkshier på en sydlig ø, drog Axonn og Brutaka til et skjult kammer i en af ​​øens kløfter. Indeni var en pøl af væske, hvorfra Makuta-arten blev skabt. Da Axonn og Brutaka diskuterede dens destruktion, udbrød pølen, og de to snublede ned i den. Før han kunne nå at drukne blev Axonn trukket ud af Brutaka, som var blevet mentalt forbundet med stoffet. Brutaka teleporterede Axonn og ham selv til kerneprocessoren, hvor de stødte på Toa Hagaherne, Miserix, Keetongu og Helryx. Efter Axonn fortalte om deres seneste eventyr, afslørede Teridax sig selv og destruerede Brutakas maske for at forhindre dem i at undslippe.

### Teridax' regime

Miserix forsøgte at ødelægge maskineriet i kammeret, og blev brat stoppet af Brutaka, som afslørede, at de var inde i Mata Nuis sind. Efter at Teridax tog sig af Miserix, forviste han Axonn, Brutaka og Keetongu til den sydlige kant af universet. Teridax holdt Axonn fanget i en illusion, hvor han hele tiden løb mod en skrigende Brutaka i en endeløs ødemark og aldrig var i stand til at nå ham. Axonn indså til sidst, at han var i en fiktiv virkelighed og undslap illusionen og opdagede, at han befandt sig på en fredelig strand. Han svor at vende tilbage til Metru Nui og hævne sig på Teridax.

Axonn og Brutaka blev til sidst genforenet og teleporterede tilbage til kerneprocessoren, hvor de diskuterede det matoranske univers' skæbne med Helryx, den nyligt befriede Miserix, Tren Krom og Tuyet. Helryx og Miserix argumenterede for, at Teridax skulle stoppes, og Ordenens leder befalede de to titaner at stoppe de andre. Brutaka, hvis sind stadig var forbundet med antidermis, var uenig og meddelte, at Tren Krom skulle sende beskeden til Mata Nui, og at deres univers stadig var nødvendigt, uanset hvem der styrede det. Kapura og Hafu, som var kommet med Tren Krom fra oven, så forskrækket på, da gruppen på seks derefter delte sig i to sider, hvor Axonn sluttede sig til Helryx og Miserix' argumenter.  Til hans forfærdelse blev Axonn tvunget til at kæmpe mod Brutaka og begyndte at spekulere på, om han havde valgt den forkerte side. Slaget blev hurtigt afbrudt af Artakhas ankomst. Teridax anmodede om, at de kæmpende skulle gå deres vej, men Axonn afviste ordren. Makutaen reagerede ved at teleportere ham ud i det ydre rum med Brutaka, Helryx, Tuyet, Miserix, Artakha og de to Matoranere.

### Spherus Magna

Lewa skabte luftbobler omkring deres hoveder for at forhindre dem i at kvæles, og fik dem til at holde hinanden i hænderne for at forhindre dem i at svæve ud i rummet. De blev reddet af Vezon, som nåede gennem en dimensionsportal og trak dem ind i et kammer. Mens Vezon fortsatte med at plapre løs, skubbede Axonn ham ind i en væg og lagde en arm mod hans hals og tvang ham til at give dem svar. Vezon introducerede dem til den anden i rummet, et fængslet Stort Væsen. Det Store Væsen, som var blevet forbandet af Ignikaen, bad skabningerne om at befri ham, og Axonn og de andre begyndte straks at skændes om, hvorvidt de skulle gære det eller ej.

Udenfor riggede Velika fæstningen til med eksplosiver for at sprænge og udslette alle indeni. Det lykkedes Axonn og de andre biomekaniske skabninger at undslippe fæstningen. Uden at de vidste det, undslap det forbandede Store Væsen også.

### Alternative universer

#### Kongerigets alternative univers

Axonn var en af ​​de overlevende fra Mata Nuis død og migrerede sammen med de andre til øen Mata Nui. Da Takanuva ankom til dette alternative univers, blev han bragt foran Axonn af Macku for at se, om han løj om sin identitet. Axonn brugte sin maske til at bevise, at Takanuva i det mindste virkelig troede, at han var Takanuva, og tog derefter hans Lysets Stav.

## Evner og særpræg

Axonn er et rimelig høj skabning, som måler omkring 2,7 meter i højden (9 fod). Han er en ekstrem kraftfuld skabning med en bred vifte af evner. Han er kendt for at have stor råstyrke, der nærmer sig en Makutaa, en styrke, der forstærkes enormt, når han er rasende. Han kan også helbrede andre skabninger og kan kurere sindssyge med en enkel berøring af sin hånd. Denne kraft har dog en grænse, og nogle skabninger ligger uden for hans helbredende evne. Axonn er også i stand til at skyde ren energi mod mål, en kraft der kan kanaliseres gennem hans hænder eller hans økse. Han besad også elektricitetskræfter og kunne skabe midlertidige stasefelter. Axonn er også immun over for antidermis' slavebindende virkning.

Som alle andre medlemmer af Mata Nui-Ordenen er Axonns sind afskærmet fra enhver form for telepati eller mentalt angreb.

Axonn tror på sit job og Den Store Ånd Mata Nuis vilje, og nægtede at tro, at han var død efter Den Store kKatastrofe. Han er gode venner med Brutaka og mistede aldrig håbet om ham, og lovede at redde ham fra Afgrunden, da han blev fængslet der.

### Maske and redskaber

Axonn bærer Kanohi Rode, den Store Sandhedens Maske, der giver ham lader ham gennemskue alle tricks i udseende eller tale.

Axonn bærer en kæmpeøkse i protostål, der er kendt for sin store styrke.

## Sætoplysninger

*8733 Axonn* blev udgivet som et stort æskesæt i midten af 2006 med 196 dele. Titanerne fra 2006 var også de første til at bruge de nye skinnebensbøjler, ved at bruge en ny kugleledsdel og et stempel for bedre at understøtte sættets vægt i forskellige positurer. Botar kan laves ved at kombinere dele fra 8733 Axonn og 8734 Brutaka med en vejledning tilgængelig på BIONICLE.com. Delene fra 8733 Axonn, 8734 Brutaka og 8764 Vezon & Fenrakk kunne også kombineres til Kardas-dragen ved hjælp af en vejledning tilgængelig på BIONICLE.com eller i specialudgave-sættet 10204 Kardas-dragen, som indeholdt delene af alle tre titaner og var kun tilgængelig i Target eller LEGO-butikker.

På grund af produktionsændringer i løbet af året 2006 havde nogle udgivelser af sættet en lysere sølvfarve end andre.

## Citater

> "*Jeg blev sat på denne ø som en vogter af Livets Maske... en af mange.*"
> — Axonn, *Axonns hævn*
>
>

> "*I har fem sekunder til at lægge det fra dig og afslutte denne kamp i ét stykke, Pirakaer. En... to... Fem!*"
> — Axonn, *Axonns hævn*
>
>

> "*Nå, hvad venter du på, Navngivningsdag? Kom ud derfra!*"
> — Axonn til Balta, *Mørk skæbne*
>
>

> "*Dit fjols, Axonn! Er du ikke klar over, at du kæmper for en tabt sag?"
> "Måske, men ved du ikke, at det er den eneste slags, der er værd at kæmpe for?*"
> — Brutaka and Axonn, *Inferno*
>
>

> "*Det må være desperate tider, hvis de kalder på en gammel krigs-Rahi som dig.*"
> — Brutaka til Axonn, *Skæbnekrigen*
>
>

> "*Det føles som de gode gamle dage. Nu husker jeg, hvorfor jeg hadede dem så meget.*"
> — Axonn, *Skæbnekrigen*
>
>

## Trivia

* Axonn gav Brutaka hans roterende klinger.
* Axonn er portrætteret som en skurk i det ikke-kanoniske spil *BIONICLE Heroes*.
* I 8733 Axonns produktbeskrivelse på BIONICLE.com siges det, at Axonn er i stand til at lave lavakugler med sine hænder. Dette er dog ikke kanonisk, og var baseret på en ældre historiebibel.

## Optrædener

* *BIONICLE Legends 2: Dark Destiny* **(FO)**
* *BIONICLE Legends 3: Power Play*
* *BIONICLE Legends 5: Inferno*
* *BIONICLE Legends 8: Downfall*
* *BIONICLE Legends 10: Swamp of Secrets* **(N)**
* *BIONICLE Legends 11: The Final Battle* **(N)**

**Guides**
* *BIONICLE: World*
* *BIONICLE: Encyclopedia Updated*
* *BIONICLE: Makuta's Guide to the Universe*
* *BIONICLE Ignition 1: Hvis et univers går til grunde ...*
* *BIONICLE Ignition 2: Axonns hævn*
* *BIONICLE Ignition 3: Opgør*
* *BIONICLE Ignition 5: I den endelige kamp*
* *BIONICLE Ignition 9: Kampen i dybet!* **(N)**
* *BIONICLE Ignition 10: Mata Nuis død* **(N)**
* *Toa Nuva-bloggen* **(NvN)**
* *Ind i mørket* **(N)**
* *Skæbnekrigen*
* *Beboere i mørket*
* *Mørkets regime*
* *De magtfulde* **(N)**

**Noveller**
* *Håb*
* *Kongeriget* **(AU)**
* *BIONICLE Heroes* **(IK)**

**Reklamer**
* *Titan-reklamen fra 2006* **(IK)**

## Referencer

*Encyclopedia Updated*, p. 12.
*BIONICLE: Den opdaterede encyklopædi*, s. 46.
*Power Play*. BIONICLE Legends 3, s. 3.
4. ↑ 4,0 4,1 4,2
*Power Play*. BIONICLE Legends 3.

"Håb."
6. ↑ 6,0 6,1
*Dark Destiny*. BIONICLE Legends 2.

"Axonns hævn". *BIONICLE Ignition* 2.
8. ↑ 8,0 8,1 8,2 8,3
*Inferno*. BIONICLE Legends 5.
9. ↑ "Kapitel 4: Voya Nui."

*World*.
10. ↑ BZPower: Bionicle News Update, 8. juni 2007 (arkiv) (dansk)
*Downfall*. BIONICLE Legends 8.
12. ↑ "Kapitel 1."

*Skæbnekrigen*.
13. ↑ "Kapitel 2."

*Skæbnekrigen*.
14. ↑ "Kapitel 3."

*Skæbnekrigen*.
15. ↑ "Kapitel 4."

*Skæbnekrigen*.
16. ↑ "Kapitel 6."

*Skæbnekrigen*.
17. ↑ "Kapitel 8."

*Beboere i mørket*.
18. ↑ "Kapitel 9."

*Beboere i mørket*.
19. ↑ "Kapitel 2."

*Mørkets regime*.
20. ↑ "Kapitel 8."

*Mørkets regime*.
21. ↑ "Kapitel 9."

*Mørkets regime*.
22. ↑ "Kapitel 10."

*Mørkets regime*.
23. ↑ "Kapitel 11."

*Mørkets regime*.
24. ↑ "Kapitel 12."

Please specify a work to cite.
25. ↑ "Kapitel 4."

*De magtfulde*.
26. ↑ "Chat with Greg Farshtey," side 481, opslag 11223927. LEGO Message Boards.
27. ↑ "Chat with Greg Farshtey," side 489, opslag 11267027. LEGO Message Boards.
*Kongeriget*.
29. ↑ "Official Greg Discussion," page 139, post 5550. BZPower.
30. ↑ 30,0 30,1
*BIONICLE: Den opdaterede encyklopædi*, s. 12.
31. ↑ "Chat with Greg Farshtey," side 624, opslag 12033269. LEGO Message Boards.

"Hvis et univers går til grunde ...". *BIONICLE Ignition* 1.
33. ↑ "Official Greg Discussion," side 314, opslag 12558. BZPower.
34. ↑ "Kapitel 7."

*Power Play*. BIONICLE Legends 3.
35. ↑ "Kapitel 7."

*Inferno*. BIONICLE Legends 5.
36. ↑ "Official Greg Discussion," side 258, opslag 10297. BZPower.
37. ↑ "Official Greg Discussion," side 260, opslag 10396. BZPower.
38. ↑ "Official Greg Discussion." BZPower.
39. ↑ "Farshtey Feed," 2008-12-12. BZPower.
40. ↑ 8733 - Axonn. Titans. Products. *BIONICLE.com* (arkiveret 6. december 2006 på Wayback Machine, engelsk)
41. ↑ "Official Greg Discussion," side 146, opslag 5815. BZPower.

## Eksterne links

* Byggevejledning til 8733 Axonn på LEGO.com

 **Status** | {{{status}}}

en:Axonn
de:Axonn
fr:Axonn
es:Axonn